Det ble avholdt styremøter nr. 11-13 i Momarken-selskapene 29-11 på Quality Hotell, Strømstad. Samtlige styremedlemmer med unntak av Anja Aarsrud Guererra var til stede. I tillegg møtte administrasjonen.

Driftsselskapet.   
Referatet fra forrige møte ble enstemmig godkjent uten merknader.

Administrasjonens orientering.

Det ble orientert om en pågående avgrenset mva-kontroll i Momarken Toto AS.

Orienteringen ble tatt til etterretning.

Regnskapsrapport pr oktober.

Regnskapsrapport med kommentarer var forhåndsutsendt og ble gjennomgått av daglig leder. Rapporten med kommentarer ble tatt til etterretning.

Varsel fra NR om inndraging av 8 % av basisbeløpet i år.

Styreleder og daglig leder redegjorde for den kontakt som har vært med andre driftsselskaper i sakens anledning. Det er utarbeidet en juridisk betenkning som konkluderer med at det ikke er hjemmel i Driftsavtalen for en slik avkortning helt på slutten av driftsåret.

NR’s Rådsmøte 21-11 – budsjettforslag 2014.

DS styreledere ble på møtet presentert et budsjettforslag som innebærer et kutt i overføringene til DS’ene på 40 mill. kr tilsvarende 20 % av samlede driftskostnader i 2014. Forslaget innebærer uendrede premier og en økning i NR’s driftskostnader med rundt 17 mill. og DNT med 3.7 mill. DS’ene møtes på Bjerke 2-12 for å drøfte en felles reaksjon på et forslaget som for DS’ene oppfattes som svært dramatisk og ikke vil gi mulighet for videreføring av driften.

Eventuelt.

Styret ba om at bom ved innkjøring hestering må merkes bedre med refleks og eventuelt lys.